
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 157/1747 (1) 

Αύξηση των καταβαλλόμενων από το ΤΕΑΕΙΓΕ συντά¬ 
ξεων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του άρθρου 30 του Ν. 1027/1980, 
όπως έχουν αντί κατασταθεί και συμπληρωθεί με το άρθρο 
7 του Ν. 1275/1982 (Α' 100), και το άρθρο 43 του Ν. 
1469/1984 (Α' 111), αντιστοίχως. 

3. Τις διατάξεις του άρθρου 29Α του Ν. 1558/1985, 
όπως έχουν προστεθεί με το άρθρο 27 του Ν. 2081 /1992 
(Α' 154) 

4. Τις διατάξεις του Π.Δ. 213/1992 (Α' 102). 

5. Τις διατάξεις του Π.Δ. 372/1995 (Α' 201). 

6. Τις διατάξεις του άρθρου 4 της με αριθ. 80239/ 
31.10.95 κοινής απόφασης του Πρωθυπουργού και του 
Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων» (Β' 909). 

7. Την αριθ. 2067/12.1.95 απόφαση της Επιτροπής Τι¬ 
μών και Εισοδημάτων. 

8. Την γνώμη του Διοικητικού Συμβουλίου του Ταμείου 


Επικουρικής Ασφαλίσεως Εκπαιδευτικών Ιδιωτικής Γενι¬ 
κής Εκποιδεύσεως, που έχει ληφθεί κατά την 34/14.9.95 
συνεδρίασή του. 

9. Την από 19 10.95 Οικονομική Έκθεση της Διευθύν- 
σεως Αναλογιστικών Μελετών της Γενικής Γραμματείας 
Κοινωνικών Ασφαλίσεων. 

10. Το γεγονός ότι, από τις διατάξεις της παρούσας 
απόφασης προκαλείται επιβάρυνση του προϋπολογισμού 
του Ταμείου ύψους 21 εκ. δρχ. περίπου κατά το τρέχον 
έτος, για την οποία έχει προβλεφθεί πίστωση στους ΚΑΕ 
0629, 0636 και 0637, αποφασίζουμε: 

Οι καταβαλλόμενες από το Ταμείο Επικουρικής Ασφα- 
λϊσεως Εκπαιδευτικών Ιδιωτικής Γενικής Εκπαιδεύσεως 
συντάξεις στους συνταξιούχους αυτού, των οποίων το συ- 
νταξιοδοτικό δικαίωμα εμπίπτει στο μέχρι την 31.12.94 
χρονικό διάστημα, αυξάνονται ως εξής: 

α) Κατά ποσοστά 0,8% από 1.1.95 επί του ποσού αυ¬ 
τών, όπως είχε διαμορφωθεί την 31,12.94, 

β) Κατά ποσοστό 3% επίσης από 1.1.95 επί του ποσού 
αυτών, όπως θο διαμορφωθεί μετά την ανωτέρω αύξηση 
και 

γ) Κατά ποσοστό 3% από 1.7.95 επί του ποσού αυτών, 
όπως θα έχει διαμορφωθεί την 30.6.95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1995 

Ο ΥΦΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-♦- 

Αριθ. 22225/456 (2) 

Καθορισμός όρων και διαδικασιών επιδότησης επιτοκίου 
βιοτεχνικών δανείων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΠΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α ) «Κυβέρνηση και Κυ¬ 
βερνητικά Όργανα», όπως τροποποιήθηκε και συμπληρώ¬ 
θηκε με το Ν. 2081/92 (ΦΕΚ 154/Α'). 

β) Του ιδρυτικού νόμου του ΕΟΜΜΕΧ 707/77 όπως έχει 
τροποποιηθεί με αυτές του Ν. 1472/84 και ισχύει. 

γ) Του άρθρου 6 του Ν. 2359/95 (ΦΕΚ 241/Α7 
21.11.95), «Εξυγίανση της Ελληνικής Τράπεζας Βιομηχα¬ 
νικής Αναπτϋξεως Α.Ε. (ΕΤΒΑ Α.Ε.). 

2. ΤηναπόφαοηΣ.Α.Ε. 27/2/ΠΔΕ/1995προγράμματος 










13296 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημοσίων Επενδύσεων του Υπουργού Αναπληρωτή Εθνι¬ 
κής Οικονομίας με την οποία επιχορηγείται ο ΕΟΜΜΕΧ 
«για την επιδότηση επιτοκίου των δανείων των Μικρομε- 
σαίων Μεταποιητικών Επιχειρήσεων». 

3. Την σχετική απόφαση της 3ης Επιτροπής Παρακο¬ 
λούθησης για το Επιχειρησιακά Πρόγραμμα Βιομηχανίας 
<ΕΠΒ). 

4. Τις διατάξεις της απόφασης της Νομισματικής Επι¬ 
τροπής 197/11/3.4.78 «ειδικά μέτρα χρηματοδότησης 
της βιοτεχνίας», όπως ισχύει. 

5. Την Πράξη του Διοικητή της Τράπεζας της Ελλάδας 
1990/11.10.91, όπως ισχύει. 

6. Την ανάγκη υλοποίησης του Επιχειρησιακού Προ¬ 
γράμματος Βιομηχανίας (ΕΠΒ) και τη σκοπιμότητα επιδό¬ 
τησης του επιτοκίου των δανείων των Μ ΜΕ. 

7. Τηναρ. ΥΠ. 140/1995 απόφαση του Πρωθυπουργού 
για την ανάθεση αρμοδιοτήτων, αποφασίζουμε: 

Άρθρο 1. 

1. Παρέχεται επιδότηση επιτοκίου στις μικρομεσαίες 
μεταποιητικές επιχειρήσεις, όπως ορίζονται με την απόφ. 
Ν.Ε. 197/11/3.4.78 και την 1990/11.10.91 Πράξη του 
Διοικητή της Τράπεζας Ελλάδος, όπως ισχύουν, για τα δά¬ 
νεια που συνομολογούν με τις εμπορικές τράπεζες και τα 
πιστωτικά ιδρύματα, σύμφωνα με τους όρους της απόφα¬ 
σης αυτής. 

2. Η επιδότηση καταβάλλεται για τις εξής κατηγορίες 
δανείων: 

- για αγορά νέου μηχανολογικού και λοιπού εξοπλισμού, 

- για κεφάλαιο κίνησης μονιμοτέρου χαρακτήρα (διάρ¬ 
κεια εξόφλησης μεγαλύτερη του 1 έτους) σε επιχειρήσεις 
που πραγματοποιούν εξαγωγές. 

3. Η επιδότηση καταβάλλεται για δάνεια που συνάπτο- 
νται την περίοδο από 16.6.94 έως 31.12.96 και εφόσον δεν 
επιδοτούνται από άλλη πηγή (Ν. 1892/90, 128/75 κ.λπ.). 

4. Η επιδότηση ανέρχεται σε 20% επί του επιτοκίου και 
παρέχεται για τους τόκους που αφορούν τα δύο πρώτα 
χρόνια από τη συνομολόγηση του δανείου. Ειδικά για τα 
δάνεια που έχουν συναφθεί την περίοδο από 16.6.94 μέ¬ 
χρι την ημερομηνία δημοσίευσης της απόφασης αυτής 
στην Εφημερίδα της Κυβερνήσεως, η επιδότηση παρέχε¬ 
ται μόνο για τους τόκους που αφορούν τα δύο πρώτα χρό¬ 
νια από την ημερομηνία δημοσίευσης της απόφασης αυ¬ 
τής στην Εφημερίδα της Κυβερνήσεως. 

5. Το ελάχιστο ύψος του επιδοτούμενου δανείου ανέρ¬ 
χεται σε 5 εκατ. δρχ. Το ανώτατο όριο χρηματοδότησης 
ανά επιχείρηση για το οποίο θα καταβάλλεται επιδότηση 
στα πλαίσια της απόφασης αυτής ορίζεται στα 60 εκατ. 
δρχ. 

Άρθρο 2. 

1. Η επιδότηση καταβάλλεται απά τον ΕΟΜΜΕΧ απευ¬ 
θείας στους ενδιαφερόμενους με την εξής διαδικασία: 

- Η επιχείρηση υποβάλλει αίτηση δανειοδότησης σε 
οποιαδήποτε εμπορική τράπεζα. 

- Η τράπεζα, μετά τη σύναψη του δανείου, συμπληρώ¬ 
νει και αποστέλλει στον ΕΟΜΜΕΧ βεβαίωση με την οποία 
βεβαιώνονται τα εξής: 

- τα στοιχεία της επιχείρησης 

- ότι τη επιχείρηση πληρεί τα κριτήρια και τις προϋποθέ¬ 
σεις του άρθρου 1 της παρούσης 

-αναλυτικό πίνακα τοκοχρεωλυτικής εξυπηρέτησης 
του δανείου και 

- ότι δεν επιδοτείται από άλλη πηγή. 

2. Ο ΕΟΜΜΕΧ μετά από έλεγχο των παραπάνω στοι¬ 
χείων εκδίδει εγκριτική απόφαση με την οποία καθορίζε¬ 
ται το είδος, το ύψος του δανείου, το ποσοστό και η διάρ¬ 


κεια επιδότησής του, την οποία κοινοποιεί τόσο στην επι¬ 
χείρηση, όσο και στη δανειοδοτούσα τράπεζα. 

3. Μετά απά κάθε καταβολή τόκων και γιο το διάστημα 
που διακρεί η επιδότηση του επιτοκίου η τράπεζα απο¬ 
στέλλει στον ΕΟΜΜΕΧ ακριβές αντίγραφο του αποδεικτι¬ 
κού είσπραξης ή βεβαίωση στο οποίο εμφανίζονται ανα¬ 
λυτικά, το ποσό των καταβληθέντων τόκων και των λοιπών 
επιβαρύνσεων. 

4. Η αρμόδια υπηρεσία του ΕΟΜΜΕΧ, ύστερα από τον 
έλεγχο των στοιχείων και κατ' εφαρμογή της εγκριτικής 
απόφασης, υπολογίζεται το ποσδ της επιδότησης και το 
καταβάλλει στη δικαιούχο επιχείρηση το πολύ σε δύο δό¬ 
σεις ανά έτος. 

Άρθρο 3. 

Από τις διατάξεις αυτής της απόφασης «θα προκύψει 
επιβάρυνση του Προϋπολογισμού Δημοσίων Επενδύσεων, 
ύψους 1.375 εκατ. δρχ. που αποτελεί την Εθνική συμμε¬ 
τοχή για την χρηματοδότηση της δράσης 4.1.4 “Επιδό¬ 
τηση επιτοκίου βιοτεχνικών δανείων” του Επιχειρησιακού 
Προγράμματος Βιομηχανίας (ΕΠΒ). Για το οικονομικό έτος 
1995 έχει μεταφερθεί από το Πρόγραμμα Δημοσίων 
Επενδύσεων στον ΕΟΜΜΕΧ, κονδύλι ύψους κατ’ αρχήν 
300 εκατ. δρχ. για την κάλυψη της δαπάνης που προκα- 
λείται με την παρούσα απόφαση». 

Άρθρο 4. 

Η προβλεπόμενη Κοινοτική συμμετοχή για την συνολική 
χρηματοδότηση της παραπάνω δράσης του ΕΠΒ θα κατα¬ 
τίθεται σε τραπεζικό λογαριασμό του Ε.Ο.Μ.Μ.Ε.Χ. 

Άρθρο 5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1995 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΑΝΩΜΕΡΐΤΗΣ Α. ΠΑΠΑΔΟΠΟΥΛΟΓ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Α. Π ΕΠΟΝΗΣ 

- <► - 

Αριθ. 19396-19458 (3) 

Σύσταση Συνδέσμου Ύδρευσης Αμφλοχίας - Κεχρινιάς Ν. 
Αιτωλ/νίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΑΙΤΩΛΙΑΣ & ΑΚΑΡΝΑΝΙΑΣ 

Έχοντας υπόψη: 

1. Τις διατάξεις των άρθρων 190, 191, 192, 193, 194 
και 195 του Δ.Κ.Κ. (Π.Δ. 323/89) και τις Ομοιες του Ν. 
2307/95 (άρθρ. 5 παρ. 15 και 2 παρ. 16). 

2. Τις αποφάσεις του Δημοτικού Συμβουλίου Αμφλο¬ 
χίας και Κοινοτικού Συμβουλίου Κεχρινιάς με αριθ. 57/95 
και 42/95 αντίστοιχα, οι οποίες λήφθηκαν νόμιμα και αφο¬ 
ρούν την σύσταση του Συνδέσμου Ύδρευσης με την επω¬ 
νυμία «Σύνδεσμος Ύδρευσης Αμφλοχίας - Κεχρινιάς». 

3. Τις διατάξεις των άρθρων 16 και 27 Ν. 2130/1993, 
αποφασίζουμε: 

1. Την σύσταση Συνδέσμου Ύδρευσης με την επωνυμία 
«Σύνδεσμος Ύδρευσης Αμφλοχίας - Κεχρινιάς». 

2. Σκοπός του Συνδέσμου είναι η εκτέλεση κοινού έρ¬ 
γου για την ύδρευση των περιοχών Αμφλοχίας - Κεχρινιάς 
από γεωτρήσεις που θα γίνουν στην περιοχή «Φαλαγγιός» 
της Κοινότητας Κεχρινιάς. 

3. Πόροι του Συνδέσμου θα είναι του δήμου Αφμλοχίας 
με αναλογία πληθυσμιακή δρχ. 400.000 ετησίως και της 

Κοινότητας Κεχρίνιάς 100.000 δραχμών ετησίως. 

4. Η χρονική διάρκεια του Συνδέσμου ορίζεται σε πέντε 
(5) χρόνιο. 

5. Εδρα του Συνδέσμου ορίζεται ο Δήμος Αμφιλο¬ 
χίας. 

6. ΑΚΡΟΤΕΛΕΥΤΑΙΟ ΑΡΘΡΟ (κάλυψη δαπάνης): 

Από τις διατάξεις αυτής της απόφασης δεν προκαλείται 

δαπάνη σε βάρος του Κρατικού Προϋπολογισμού, παρά 
μόνον σε βάρος των προϋπολογισμών των δύο (2) συμμε- 
τεχόντων οργανισμών, ετήσιου ύψους 500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 18 Αυγούστου 1995 

Ο Περιφερειακός Διευθυντής 
ΚΥΡΙΑΖΗΣ ΒΕΝΝΗΣ 

-4- 

Αριθ. 25737 (4) 

Σύσταση Δημοτικής Επιχείρησης στο Δήμο Αγίου Κων/ 
νου Ν. Αιτωλ/νίας με την επωνυμία «Δημοτική Επιχεί¬ 
ρηση Πολιτιστικής Ανάπτυξης Δήμου Αγίου Κων/νου 
(Δ.Ε.Π.Α.Α.Κ.)». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΑΙΤΩΛΙΑΣ & ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του άρθρου 260 του Π.Δ. 323/1989 
(Δημοτικός και Κοινοτικός Κώδικας, ΦΕΚ 146/Α7 
1.6.1983). 

2. Την απόφαση του Υπουργού Εσωτερικών με αριθμό 
25027/9.4.1989 που δημοσιεύθηκε στο 244/19.4.89 
ΦΕΚ/Β'. 

3. Το αριθ. 250/1989 Προεδρικό Διάταγμα που δημο- 
σιεύθηκε στο ΦΕΚ 118/Α710.5.1989 «μεταβίβαση αρμο¬ 
διοτήτων του Υπουργού Εσωτερικών στους Νομάρχες». 

4. Τις διατάξεις του άρθρου 5 παρ. 10, 11, 12 του Ν. 
2307/95, 

5. Την αριθ. 119/95 απόφαση Δημοτικού Συμβουλίου 
Αγίου Κων/νου, περί σύστασης Δημοτικής Επιχείρησης με 
την επωνυμία «Δημοτική Επιχείρηση Πολιτιστικής Ανάπτυ¬ 
ξης Δήμου Αγίου Κων/νου (Δ.Ε.Π.Α.Α.Κ.). 

6. Τα στοιχεία του φακέλλου. 

7. Την απά 11.ΙΟ. 1995 έκθεση αξιολόγησης της σχετι¬ 
κής τεχνικοοικονομικής μελέτης σκοπιμότητας για την 
ίδρυση της πιο πάνω επιχείρησης από την Περιφέρεια Δυ¬ 
τικής Ελλάδος. 

8. Τις διατάξεις των άρθρων 11 παρ. 2 και 4 και άρθρου 
27 παρ. 2 του Ν. 2130/1993. 

9. Τις διατάξεις του άρθρου 10 παρ. 9 Ν. 1878/1990, 
αποφασίζουμε: 

1. Συνιστοόμε στο Δήμο Αγίου Κων/νου του Νομού Αι- 
τωλ/νίας, Δημοτική Επιχείρηση με την επωνυμία «Δημο¬ 
τική επιχείρηση Πολιτιστικής Ανάπτυξης Αγίου Κων/νου 
(Δ.Ε.Π.Α.Α.Κ.) και με τον διακριτικά τίτλο: Πνευματικό και 
Πολιτιστικά Κέντρο Δήμου Αγίου Κων/νου, ως Ιδιο Νομικό 
Πρόσωπο Ιδιωτικού Δικαίου που θα διέπεταιαπά τις διατά¬ 
ξεις των άρθρων 260 έως 270, 274 και 285 του Π.Δ. 323/ 
1989 (Δ.Κ.Κ.). 

2. Σκοπός της επιχείρησης είναι: 

α) Η οργάνωση των πολιτιστικών δραστηριοτήτων, η 
εξασφάλιση της απαραίτησης υποδομής και η εφαρμογή 
ενός ολοκληρωμένου προγράμματος πολιτιστικής ανά¬ 
πτυξης για την παροχή κοινωνικών και πολιτιστικών παρο¬ 
χών στους κατοίκους της πόλης και της ευρύτερης περιο¬ 
χής 

β) Η αξιοποίηση και εκμετάλλευση χώρων ιδιοκτησίας 
του Δήμου ή και άλλων Δημόσιων Φορέων για την ψυχαγω¬ 


γία και αξιοποίηση του ελεύθερου χρόνου των κατοίκων 
της πάλης. 

3. Η επιχείρηση διοικείται απά 7μελές διοικητικό συμ¬ 
βούλιο που τα μέλη του ορίζονται μαζί με αναπληρωτές 
από το Δημοτικό Συμβούλιο. 

Από τα μέλη του διοικητικού συμβουλίου τέσσερα (4) εί¬ 
ναι αιρετοί εκπρόσωποι της πόλης και τα υπόλοιπα τρία (3) 
μέλη είναι δημότες ή κάτοικοι της πάλης του Αγίου Κων/ 
νου που έχουν πείρα ή γνώσεις σχετικές με το αντικείμενο 
της επιχείρησης. 

4. Η διάρκεια της επιχείρησης είναι αόριστη. Ξεκινά από 
την δημοσίευση στην Εφημερίδα της Κυβερνήσεως, της 
σχετικής απόφασης του Περιφερειακού Διευθυντή. 

5. Έδρα της Επιχείρησης είναι η πάλη του Αγίου Κων/ 
νου του Νομού Αιτ/νίας. 

6. Στα μέλη του Διοικητικού Συμβουλίου προστίθεται 
και εκπρόσωπος των εργαζομένων (χωρίς αλλαγή συστα¬ 
τικής πράξης) όταν η επιχείρηση απασχολεί περισσότερο 
από είκοσι (20) εργαζόμενους. 

7. Κεφάλαιο της Επιχείρησης είναι: 

για το Α’ έτος λειτουργίας 1.000.000 δρχ., για το Β' 
έτος 1.500.000 δρχ. και για το Γ' έτος 2.000.000 δρχ. 

8. Πόροι της Επιχείρησης είναι: τα έσοδα από τις εγγρα¬ 
φές και τα δίδακτρα των σχολών, οι εισπράξεις από προ¬ 
βολές ταινιών, οι εισπράξεις απά την διοργάνωση εκδηλώ¬ 
σεων, οι εισπράξεις απά τα αναψυκτήρια και γενικά από 
την άσκηση της δραστηριότητάς της. Οι πρόσοδοι από την 
περιουσία της, δάνεια, κληρονομιές, δωρεές λοιπές επι¬ 
χορηγήσεις, καθώς και οποιοδήποτε άλλο έσοδο που θα 
προκύψει από την ένταξη της επιχείρησης σε εθνικούς 
αναπτυξιακούς νόμους και ευρωπαϊκά προγράμματα. 

9. Η επιχείρηση διαλύεται: 

α) Με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Περιφε¬ 
ρειακού Διευθυντή. 

β) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός απά την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράτονται οι απαιτήσεις, ρευοτοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο. 

10. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. του Δ.Κ.Κ. (323/89) και την με αριθμό 
25027/2.4.1984 απόφαση του Υπουργού Εσωτερικών 
που δημοσιεύθηκε στο ΦΕΚ 2415/Β /19.4.1984. 

Ακροτελεύτειο Αρθρο. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού ούτε και 
της επιχείρησης, παρά μόνο σε βάρος του προϋπολογι¬ 
σμού του Δήμου για το Α’ έτος 1.000.000 δρχ., για το Β’ 
έτος 1.500.000 δρχ. και για το Γ' έτος 2.000,000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 1 Νοεμβρίου 1995 

Ο Περιφερειακός Διευθυντής 
ΚΥΡΙΑΖΗΣ ΒΕΝΝΗΣ 

Αρι9. 19251 (5) 

Τροποποίηση της Συστατικής Πράξεως Πνευματικού Κέ¬ 
ντρου Δήμου Παραβόλας Ν. Αιτωλ/νίας και διόρθωση 
σφάλματος. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του άρθρου 187 του Π.Δ. 323/1989. 

2. Την αριθ. 8/1995 απόφαση Δημοτικού Συμβουλίου 
Παραβόλας με την οποία συστήθηκε στον εν λόγω Δήμο, 
Ιδιο Νομικό Πρόσωπο με το όνομα «Πνευματικό Κέντρο 
Δήμου Παραβόλας». 

3 Την αριθ. 2616/95 απόφαση Περιφερειακού Διευθυ¬ 
ντή με την οποία συστήθηκε στον Δήμο Παραβόλας, ίδιο 
Νομικό Πρόσωπο με το όνομα «Πνευματικό Κέντρο Δήμου 
Παραβόλας». 

4. Την αριθ. 98/1995 απόφαση του Δημοτικού Συμβου¬ 
λίου Παραβόλας με την οποία τροποποιείται η αριθ. 8/ 
1995 απόφαση του Δημοτικού Συμβουλίου που αφορούσε 
τη σύσταση του ίδιου Νομικού Προσώπου με το όνομα 
«Πνευματικό Κέντρο Δήμου Παραβόλας», 

5. Τις διατάξεις του Ν. 2218 και 2240/94. 

6. Τις διατάξεις των άρθρων 12 παρ. 2 και 13 Ν. 2307/ 
1995 και 

7. Την αριθ. ΕΣ 3823/17.2,1993απάφασπμε την οποία 
εξουσιοδοτήθηκε να υπογράφει της σχετικής με το θέμα 
απόφασης ο Διευθυντής, αποφασίζουμε: 

1. Τροποποιούμε την αριθ. θ/1995 απόφαση του Δημο¬ 
τικού Συμβουλίου Παραβόλας, με την οποία συστάθηκε 
ίδιο Νομικό Πρόσωπο με το όνομα «Πνευματικό Κέντρο 
Δήμου Παραβόλας» ως προς τους πόρους του Νομικού 
Προσώπου, οι οποίοι στο εξής έχουν ως ακολούθως: 

α) ετήσια επιχορήγηση του Δήμου κατά 2.000.000 δρχ. 
τουλάχιστον, αντί του ποσού των 1.500.000 δρχ. Οι υπό¬ 
λοιποι παράγραφοι β, γ, δ και ε παραμένουν ως έχουν. 

2. Κατά τα λοιπά ισχύει η αριθ. 2616/21.2.1995 από- 
φασή μας. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, η δε 
δαπάνη που προκαλείται σε βάρος του προϋπολογισμού 
του Δήμου Παραβόλας ανέρχεται σε 2.000.000 δρχ. του¬ 
λάχιστον ετησίως, του Νομικού Προσώπου του Πνευματι¬ 
κού Κέντρου. 

4. Διόρθωση σφάλματος. 

Διορθώνουμε την ΕΣ 2616/21.2.1995 απόφασή μας, 
που αφορά την σύσταση «Πνευματικού Κέντρου Δήμου 
Παραβόλας», από το εσφαλμένο «...Συνιστά το ίδιο 
Ν.Π.Δ.Δ. στο Δήμο Κεκροπίας» στο ορθό «...Συνιστά το 
ίδιο Ν.Π.Δ.Δ. στο Δήμο Παραβόλας». 

Κατά τα λοιπό ισχύει η απόφαση αυτή ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 30 Αυγούοτου 1995 

Με εντολή Περιφερειακού Διευθυντή 
Ο Διευθυντής 
ΕΥΑΓΓΕΛΟΣ ΣΥΡΡΟΣ 

- ♦- 

Αριθ- 17556 (6) 

Σύσταση Οργανισμού Εσωτερικής Υπηρεσίας (Ο.Ε.Υ.) 

στο Δήμο Πλατέος Ν. Ημαθίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστόθηκε με το άρθρο 26 του Ν. 1832/1989 (ΦΕΚ 


54/Α789), όπως αυτό αντικαταστόθηκε με το άρθρο 8 
παρ. 5 του Ν. 2307/95 (ΦΕΚ 113/Α795). 

2. Τις διατάξεις του άρθρου 182 του Π.Δ. 323/89. 

3. Τις διατάξεις του Ν. 1586/86 και του Π.Δ. 37α/87. 

4. Την 65/17.5.1995 απόφααη του Δημοτικού Συμβου¬ 
λίου Πλατέος Ν. Ημαθίας, που αναφέρεται στην σύσταση 
του Οργανισμού Εσωτερικής Υπηρεσίας του Δήμου. 

5. Το Πρακτικό 3/18.10.95 (θέμα 1 ο) του Υπηρεσιακού 
Συμβουλίου υπαλλήλων Ο.Τ.Α. Νομού Ημαθίας. 

6. Τις διατάξεις του άρθρου 6 τουν. 1622/86 (ΦΕΚ 92/ 
Α714.7.86). 

7. Το γεγονός ότι ο Δήμος Πλατέος προήλθε από την 
συνένωση των Κοινοτήτων Πλατέος, Αράχου και Λιανο- 
βεργίου (Π.Δ. 221/94 ΦΕΚ 113/Α730.8.94), αποφασί¬ 
ζουμε: 

Νομιμοποιούμε την 65/1995 απόφαση του Δημοτικού 
Συμβουλίου Πλατέος, που αφορά τη σύσταση του Οργανι¬ 
σμού Εσωτερικής Υπηρεσίας (Ο.Ε.Υ.) του Δήμου, όπως 
παρακάτω: 


ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΔΗΜΟΥ ΠΛΑΤΕΟΣ 
Αρθρο 1 

Η υπηρεσία του Δήμου αποτελείται από: 

Α. Τη Διεύθυνση των Δημοτικών Υπηρεσιών 

Β. Το γραφείο του Δικηγόρου 

Γ. Το Γραφείο του Ειδικού Συνεργάτη. 

Άρθρο 2 

Τη Διεύθυνση των Δημοτικών Υπηρεσιών απαρτίζουν: 

1. Το Τμήμα Διοικητικών και Οικονομικών Υπηρεσιών 

2. Το Τμήμα Τεχνικών και Περιβαλλοντικών Υπηρε¬ 
σιών. 

Άρθρο 3 

Το Τμήμα Διοικητικών και Οικονομικών Υπηρεσιών 
απαρτίζουν τα παρακάτω γραφεία: 

1.1 Γραφείο Δημάρχου 

1.2 Γραφείο Δημοτικού Συμβουλίου και Δημαρχιακής 
Επιτροπής 

1.3 Γ ραφείο Δημοτικής Κατάστασης - Ληξιαρχείου 

1.4 Γ ραφείο Διοικητικής Υποστήριξης 

1.5 Γ ραφείο Μηχανοργάνωσης 

1.6 Γ ραφείο Εσόδων και Δημοτικής Περιουσίας 

1.7 Γραφείο Λογιστηρίου 

1.8 Γ ραφείο Ταμείου 

2. Το Τμήμα Τεχνικών και Περιβαλλοντικών Υπηρεσιών 
απαρτίζουν τα παρακάτω γραφεία: 

2.1 Γραφείο Μελετών 

2.2 Γραφείο Κατασκευών και Συντήρησης Έργων 

2.3 Υπηρεσία Καθαριότητας 

2.4 Υπηρεσία Κήπων και Δενδροστοιχιών 

2.5 Υπηρεσία Κοιμητηρίων 

2.6 Υπηρεσία Ηλεκτροφωτισμού 

2.7 Γραφείο Ειδικής Υπηρεσίας 

Άρθρο 4 

Η οργάνωση σύνθεση και κατάταξη των θέσεων του 
προσωπικού του Δήμου κάθε κατηγορίας, σε κλάδους και 
ο καθορισμός των κατά κλάδο ειδικών τυπικών προοόντων 
διορισμού γίνεται ως εξής: 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις με¬ 
ταβολές της υπηρεσιακής κατάστασής, τις ηθικές αμοι- 

βές, τα πειθαρχικά αδικήματα, τις ποινές, τη λύση της 
υπαλληλικής σχέσης, την ιατροφαρμακευτική και νοσοκο¬ 
μειακή περίθαλψη των υπαλλήλων που υπάγονται στις 
διατάξεις του οργανισμού διέπονται από τις διατάξεις του 
Ν. 1188/1981 καθώς και από τις άλλες συναφείς διατά¬ 
ξεις, που ισχύουν ή θα ισχύουν κάθε φορά. 

Άρθρο 6 

Οι αρμοδιότητες και τα καθήκοντα των υπηρεσιών ορί¬ 
ζονται ενδεικτικά ως εξής: 

1. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1.1 Γραφείο Δημάρχου - Δημοσίων Σχέσεων: 

Δακτυλογραφεί, αναπαράγει, διεκπεραιώνει και αρχειο¬ 
θετεί την προσωπική αλληλογραφία και τις αποφάσεις του 
Δημάρχου. 

Ρυθμίζει τις συναντήσεις και επικοινωνίες του Δημάρ¬ 
χου. 

Τηρεί το προσωπικό αρχείο εγγράφων κοι αποφάσεων 
του Δημάρχου. 

Τηρεί τα πρακτικά των συναντήσεων ή συμβουλίων στα 
οποία μετέχει ο Δήμαρχος. 

Συγκεντρώνει τα στοιχεία ή έγγραφα που πρέπει να 
υπογραφοϋν από τον Δήμαρχο και μεριμνά για την υπο¬ 
γραφή και τη διεκπεραίωσή τους. 

Έχει την γενική ευθύνη για τα θέματα δημοσιότητας και 
δημοσίων σχέσεων του Δήμου, εκτός αν αυτά ανατεθούν 
ρητά με απόφαση Δημάρχου σε άλλο Γραφείο ή Υπηρε¬ 
σία. 

1.2 Γραφείο Δημοτικού Συμβουλίου - Δημαρχιακής Επι¬ 
τροπής - Επιτροπών του Δημοτικού Συμβουλίου: 

Παρέχει κάθε είδους γραμματειακή υποστήριξη προς το 
Δημοτικό Συμβούλιο (Δ.Σ.), όπως: 

- Ενημέρωση των μελών του Δ.Σ. για τα θέματα και το 
χρόνο/τόπο κάθε συνεδρίασης. 

- Μέριμνα για τη συγκέντρωση, αναπαραγωγή και απο¬ 
στολή στα μέλη του Δ.Σ. των διαφόρων εισηγήσεων και γε¬ 
νικά του ενημερωτικού υλικού που αντιστοιχεί στα θέματα 
των συνεδριάσεων. 

- Τήρηση πρακτικών κατά τη διάρκεια των συνεδριά¬ 
σεων 

- Τήρηση αρχείου πρακτικών και αποφάσεων του Δ.Σ. 

- Δακτυλογράφηση/αναπαραγωγή αποφάσεων του Δ.Σ. 
και αποστολή τους στη Νομαρχία. 

- Ενημέρωση των Υπηρεσιών του Δήμου για τις εγκεκρι¬ 
μένες αποφάσεις του Δ.Σ. 

- Μέριμνα για το χώρο των συνεδριάσεων, την καλή λει¬ 
τουργία των ηχητικών ή άλλων εγκαταστάσεων, την 
ύπαρξη των κατάλληλων μέσων κ.λπ. 

Παρέχει κάθε είδους γραμματειακή υποστήριξη προς 
τον Πρόεδρο του Δ.Σ. κάθε συνεδρίασης, είδους, γραμμα¬ 
τειακή υποστήριξη προς τη Δημαρχιακή Επιτροπή και τις 
κάθε αν ρητά προβλέπεται διαφορετικά, τήρηση αρχείου 
πρακτικών, δακτυλογράφησης εισηγήσεων, κ.λπ.). 

Τηρεί το αρχείο εκπροσώπων του Δήμου σε διάφορους 
φορείς και όργανα και φροντίζει για την αποστολή στοι¬ 
χείων προς τους εκπροσώπους αυτούς, την επικοινωνία, 
παραλαβή και εσωτερική διεκπεραίωση των εκθέσεων ή 
άλλων εγγράφων των εκπροσώπων προς τον Δήμο. 

1.3 Γ ραφείο Δημοτικής Κατάστασης - Ληξιαρχείου 

Τηρεί και ενημερώνει συνεχώς τα μητρώα δημοτολο¬ 
γίου και των οικογενειακών μερίδων δημοτών με βάση τις 
ισχύουσες θεσμοθετημένες διαδικασίες. 

Εκδίδει πιστοποιητικά ατομικής και οικογενειακής κα¬ 
τάστασης καθώς και κάθε επίσημης βεβαίωσης σύμφωνα 
με τα στοιχεία που αναγράφονται στα προηγούμενα αρ¬ 
χεία και πάντοτε με βάση την υφιστάμενη νομοθεσία. 

Τηρεί και ενημερώνει συνεχώς τα μητρώα αρρένων του 


Δήμου με βάση τις ισχύουσες θεσμοθετημένες διαδικα¬ 
σίες. Με βάση τα μητρώα, ετοιμάζει κάθε ζητούμενο κα¬ 
τάλογο, πίνακα ή πιστοποιητικά που σχετίζεται με θέματα 
στρατολογίας. 

Τηρεί κάθε απογραφικό στοιχείο που έχει σχέση με 
τους εκλογικούς νόμους και την ενημέρωση των εκλογι¬ 
κών καταλόγων. 

Συνεργάζεται με άλλους Ο.Τ.Α. της χώρας και με τις 
Κρατικές Υπηρεσίες στις περιπτώσεις μεταβολών μη¬ 
τρώων και οικογενειακών μερίδων κατ’ αντιστοιχία προς 
τα ανάλογα αρχεία που τηρούνται εκεί. 

Μεριμνά για την τήρηση των θεσμοθετημένων διαδικα¬ 
σιών για τη διεξαγωγή των πολιτικών γόμων. 

Τηρεί και ενημερώνει συνεχώς τα αρχεία στα οποία κα¬ 
ταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γόμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (βαπτίσεις, διαζύγια κ.λπ.), σύμφωνα με τις ισχύ- 
ουσες θεσμοθετημένες διαδικασίες. 

Τηρεί τα αρχεία επισήμων εγγραγών των ληξιαρχικών 
γεγονότων και εκδίδει αντίγραφα αποσπασμάτων ληξιαρ¬ 
χικών πράξεων ή άλλων θεσμοθετημένων διαδικασιών. 

Ενημερώνει περιοδικά τις Κρατικές Υπηρεσίες για τις 
γεννήσεις, γόμους, θανάτους που συνέβη σαν στην περι¬ 
φέρεια του Δήμου. 

Ενημερώνει τις Δημοτικές Καταστάσεις και τα αντί¬ 
στοιχα Τμήματα άλλων Ο.Τ.Α. για τα ληξιαρχικά γεγονότα 
που επηρεάζουν τα στοιχεία των μητρώων/αρχείων που 
τηρούνται στα Τμήματα αυτά και συνεργάζεται με τα Λη¬ 
ξιαρχεία άλλων Ο.Τ.Α. σε περιπτώσεις μεταβολών ή προ¬ 
σθήκης ληξιαρχικών πράξεων που βρίσκονται καταχωρη- 
μένες εκεί. 

1.4 Γραφείο Διοικητικής Υποστήριξης: 

Τηρεί τις διαδικασίες πρωτοκόλλησης των κάθε είδους 
εισερχομένων στο Δήμο εγγράφων και διανέμει τα έγ¬ 
γραφα στις επιμέρους υπηρεσίες του Δήμου, εκτός εάν 
προβλέπεται απά ορισμένες Υπηρεσίες να τηρείται ιδιαί¬ 
τερο πρωτόκολλο. 

Τηρεί τις διαδικασίες πρωτοκόλλησης των κάθε είδους 
εξερχομένων από το Δήμο εγγράφων και διεκπεραιώνει/ 
αποστέλλει τα έγγραφα αυτά στους κατά περίπτωση απο¬ 
δέκτες. 

Έχει την ευθύνη της τήρησης των ενεργών και ιστορι¬ 
κών αρχείων σύμφωνα με τις ισχύουσες διατάξεις. Τηρεί 
το γενικό αρχείο του Δήμου. 

Παρέχει κάθε είδους γραμματειακή υποστήριξη προς τα 
διάφορα Τμήματα, Γραφεία και Υπηρεσίες του Δήμου. 

Εκτελεΐ τις λειτουργίες διοικητικής υποστήριξης (τή¬ 
ρηση αρχείων, γραμματειακή υποστήριξη, πρακτικά, ενη¬ 
μέρωση Δημάρχου, Δημαρχιακής Επιτροπής και Δημοτι¬ 
κού Συμβουλίου κ.λπ.) που είναι αναγκαίες για τη λειτουρ¬ 
γία των Ν.Π.Δ.Δ. του Δήμου (συμπεριλαμβανομένων των 
Σχολικών Επιτροπών) και συνεργάζεται με τις διοικήσεις 
και τις υπηρεσίες των Ν.Π.Δ.Δ. και τις οικονομικές Υπηρε¬ 
σίες του Δήμου για τα θέματα της οικονομικής διαχείρισης 
των Ν.Π.Δ.Δ. 

1.5 Γραφείο Μηχανοργάνωσης: 

Φροντίζει για την εκπόνηση μελετών που σχετίζονται με 
την αυτοματοποίηση δημοτικών υπηρεσιακών διαδικασιών 
μέσω της πληροφορικής, με την ανάλυση των συστημά¬ 
των, την εκτίμηση των αναγκών για την εγκατάσταση και 
λειτουργία των εφαρμογών, την παραγωγή ή προμήθεια 
των προγραμμάτων σε συνδυασμό με την επιλογή λει¬ 
τουργικού συστήματος και υλικού. 

Εξασφαλίζει τις προϋποθέσεις για την αποκεντρωμένη 
λειτουργία των εφαρμογών (εκπαίδευση προσωπικού, δυ¬ 
νατότητα ανεξάρτητης μηχανογραφικής επεξεργασίας), 
καθώς και των πληροφοριών και της προστασίας τους από 

τυχόν δυνατότητες μη εξουσιοδοτημένης πρόσβασης. 

Φροντίζει για την εύρυθμη και αποτελεσματική λειτουρ¬ 
γία του συστήματος και την επίτευξη του μέγιστου βαθμού 
διαθεσιμότητάς του. Έχει την ευθύνη της συνεχούς ενη¬ 
μέρωσης των Δημοτικών Υπηρεσιών για τις δυνατότητες 
που προσφέρουν οι νέες τεχνολογίες και της διατύπωσης 
εισηγήσεων με βάση την ανάλυση κόστους - ωφελειών για 
τη χρήση τέτοιων τεχνολογιών. 

Φροντίζει για την εκπαίδευση των χρηστών των εφαρ¬ 
μογών που υποστηρίζονται από το σύστημα καθώς και την 
ενημέρωση όλου του προσωπικού σε θέματα πληροφορι- 
κής. 

Παρακολουθεί τις εξελίξεις της νομοθεσίας σε ό,τι 
αφορά θέματα ασφάλειας των πληροφοριών και προστα¬ 
σίας των ατομικών δικαιωμάτων και φροντίζει για την τή¬ 
ρηση των διατάξεων που εκάστοτε ισχύουν. 

Επικοινωνεί με τα ομόλογα Τμήματα άλλων δήμων για 
την από κοινού αξιοποίηση της εμπειρίας και την προώ¬ 
θηση συνεργασιών σε προγράμματα κοινού ενδιαφέρο¬ 
ντος. 

1.6. Γραφείο Εσόδων - Διαχείρισης Δημοτικής Περιου¬ 
σίας: 

Συγκεντρώνει στοιχεία για την εξακρίβωση των υπο- 
χρέων και του ύψους των χρηματικών υποχρεώσεων προς 
τον Δήμο των φυσικών προσώπων ή των κάθε είδους επι¬ 
χειρήσεων που υπάγονται στα διοικητικά όρια του Δήμου, 
για φόρους, εισφορές, τέλη, δικαιώματα που περιοδικά 
πρέπει να καβάλλονται στον Δήμο με βάση τις ισχύουσες 
κάθε φορά διατάξεις της νομοθεσίας. 

Ελέγχει την ακρίβεια των μεγεθών με βάση τα οποία 
υπολογίζονται το ύψος ανά υπόχρεο των προηγουμένων 
φόρων, εισφορών, τελών, δικαιωμάτων κ.λπ. και συνεργά¬ 
ζεται με το Γραφείο Μελετών για τον έλεγχο τεχνικής (ρύ¬ 
σεως μεγεθών (επιμετρήσεις). 

Συντάσσει και τηρεί αρχείο υποχρέων για την καταβολή 
των επιμέρους ποσών που αποτελούν τακτικά έσοδα του 
Δήμου. 

Επεξεργάζεται στοιχεία και περιοδικούς υπολογισμούς 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

Καταρτίζει βεβαιωτικούς καταλόγους υποχρέων και 
αντιστοίχων οφειλομένων ποσών κατά κατηγορία προσό¬ 
δου. 

Μεριμνά για την ενημέρωση των υποχρέων για την κα¬ 
ταβολή των προηγουμένων οφειλομένων ποσών και μερι¬ 
μνά για την τήρηση των διαδικασιών που ισχύουν για τις 
προσφυγές των υποχρέων όταν αμφισβητούν το ύψος των 
οφειλομένων ποσών. 

Οριοτικοποιεί τους βεβαιωτικούς καταλόγους μετά την 
ολοκλήρωση των διαδικασιών των τυχόν προσφυγών για 
την εκτέλεση των αντίστοιχων εισπράξεων. 

Τηρεί τις αντίστοιχες διαδικασίες και εκδίδει - βεβαιώ- 
σεις/άδειες που σχετίζονται με την είσπραξη διαφόρων 
τελών, δικαιωμάτων ή εισφορών. 

Τηρεί το αρχείο της δημοτικής ακίνητης περιουσίας. 
Μεριμνά, σε συνεργασία με την αντίστοιχη Επιτροπή 
του Δ.Σ. για την αξιοποίηση και εκμετάλλευση της δημοτι¬ 
κής ακίνητης περιουσίας (μισθώσεις, κατάρτιση σχετικών 
συμβάσεων κ.λπ.), με σκοπό το μέγιστο δυνατό συμφέρον 
του Δήμου. 

Τηρεί το αρχείο κληροδοτημάτων προς τον Δήμο και με¬ 
ριμνά για την αξιοποίησή τους. 

Τηρεί τις διαδικασίες που σχετίζονται με τις δωρεές 
προς τον Δήμο. 

1.7 Γραφείο Λογιστηρίου: 

Εκτελεί κάθε εργασία που αφορά στην κατάρτιση του 
προϋπολογισμού και απολογισμού εσόδων και εξόδων του 
Δήμου και των σχετικών εκθέσεων και μεριμνά για την ψή¬ 


φιση και έγκριση αυτών. 

Εισηγείται τις τροποποιήσεις και αναμορφώσεις του 
προϋπολογισμού με την εγγραφή νέων εσόδων και χορη¬ 
γία αναπληρωματικών και εκτάκτων πιστώσεων. 

Μεριμνά για την απόδοση σε Ο.Τ.Α. και Οργανισμούς 
των υπέρ αυτών αναλογούντων ποσοστών από τα έσοδα 
του προϋπολογισμού. 

Παρακολουθεί, συγκεντρώνει και μεριμνά για τη λογι¬ 
στική απεικόνιση στα λογιστικά βιβλία των αποτελεσμά¬ 
των της εκτέλεσης του προϋπολογισμού εσόδων και εξό¬ 
δων του Δήμου, της κίνησης του Δημοτικού χρέους και της 
Δημοτικής περιουσίας. 

Μεριμνά για την εκκαθάριση και εντολή πληρωμής των 
εξόδων του Δήμου και για τη σύνταξη των μισθοδοτικών 
καταστάσεων, του προσωπικού του Δήμου και των κατα¬ 
στάσεων μεταβολής των συντάξεων στους συνταξιού¬ 
χους, την εκκαθάριση αυτών και την εντολή πληρωμής 
τους, 

Συντάσσει τις καταστάσεις υπέρ Ι.Κ.Α., ΤΕΑΜ, ΤΑΔΚΥ 
και λοιπών ασφαλιστικών ταμείων και η μέριμνα για την 
αγορά και επικόλληση ενσήμων κ.λπ. 

Φροντίζει για την έγκαιρη απόδοση λογαριασμού επί 
των ενταλμάτων προπληρωμής και των με απόδοση λογα¬ 
ριασμού εκδιδομένων ενταλμάτων καθώς και των με απο¬ 
φάσεις Δημάρχου και Δημαρχιακής Επιτροπής γενομένων 
δαπανών. 

1.8 Γραφείο Ταμείου: 

Επιμελείται την κοινοποίηση των ατομικών ή ειδικών 
προσκλήσεων προς τους οφειλέτες και της βεβαίωσης 
των απευθείας βεβαιουμένων εσόδων του Δήμου, καθώς 
και την εκκαθάριση των οφειλών των υποχρέων. Εκδίδει 
τα σχετικά σημειώματα για την είσπραξη των διαφόρων τε¬ 
λών και δικαιωμάτων μέσα στο Δημοτικό κατάστημα. 

Ενεργεί τον έλεγχο των κάθε φύσεως εισπράξεων και 
τακτοποιεί λογιστικά τις εισπράξεις που πραγματοποιού¬ 
νται από τα αρμόδια όργανα. 

Βγάζει χωριστά για κάθε παραλαβή χρημάτων τα σχε¬ 
τικά γραμμάτια παραλαβής με χρηματικό λογαριασμό, τα- 
κτοποιητές εισπράξεις, σύμφωνα με τις διατάξεις περί οι¬ 
κονομικής Δ/νσης και λογιστικού των Δήμων και Κοινοτή¬ 
των και παραδίδει αυτά στον αρμόδιο διαχειριστή για την 
εισαγωγή των εισπράξεων στο Δημοτικό Ταμείο. 

Επιμελείται την είσπραξη των βεβαιουμένων εσόδων 
του Δήμου. Διενεργεί τον έλεγχο των δικαιολογητικών που 
συνοδεύουν τα χρηματικά εντάλματα και συγκεντρώνει 
και καταχωρεί στα σχετικά βιβλία τις ειπράξεις και τις πλη¬ 
ρωμές του Δήμου. 

καταρτίζει τα μηνιαία ταμειακά δελτία και στο τέλος 
κάθε χρόνου καταρτίζει τον απολογισμό των εσόδων και 
εξόδων του Δήμου. 

Μεριμνά για την αγορά των ενσήμων του Ι.Κ.Α. και την 
επικόλλησή τους στα ασφαλιστικά βιβλιάρια των εργαζο¬ 
μένων. 

2. ΤΜΗΜΑ ΤΕΧΝΙΚΩΝ ΚΑΙ ΠΕΡΙΒΑΛΛΟΝΤΙΚΩΝ ΥΠΗ¬ 
ΡΕΣΙΩΝ 

2.1 Γραφείο Μελετών: 

Εκπονεί τις κάθε φύσης μελέτες έργων και προμηθειών 
μέσα στα υπό του Νόμου επιτρεπόμενα όρια δαπανών 
τους όρους δημοπράτησης κ.λπ. των παραπάνω έργων και 
προμηθειών καθώς και τις σχετικές διακηρύξεις σε σχέ¬ 
διο. 

Εποπτεύει τα εκτελούμενα στο Δήμο έργα. 

Συντάσσει μελέτες διαρρύθμισης πάρκων, κήπων, δεν- 
δροστοιχιών, παιδικών χαρών, αλσών κοινοχρήστων χώ¬ 
ρων, κ.λπ. 

2.2 Γ ραφείο Κατασκευών και Συντήρησης Δημοτικών Έρ¬ 
γων. 

Επιβλέπει από διοικητική και τεχνική άποψη των έργων 

που εκτελεί ο εργολάβος. Επιλαμβάνεται όλων των θεμά¬ 
των ηου σχετίζονται με τις κατασκευές και συντηρήσεις 
των Δημοτικών έργων. 

2.3 Υπηρεσία Καθαριότητας: 

Εκτελεί τις εργασίες καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλα¬ 
τείες, χείμμαροι, πάρκα, αφοδευτήρια κ.λπ.). 

Εκτελεί τις εργασίες αποκομιδής, μεταφοράς και απόρ¬ 
ριψης των συνήθων αστικών απορριμμάτων (προερχόμενα 
από οικίες, καταστήματα, επιχειρήσεις, κοινοχρήστους 
χώρους). 

Εκτελεί προγράμματα ανακύκλωσης. 

Τηρεί τα σχετικά βιβλία και διαγράμματα, που απαιτού¬ 
νται για την διεξαγωγή της υπηρεσίας καθαριότητας και 
φροντίζει για την συντήρηση των απαραίτητων υλικών και 
εργαλείων της καθαριότητας. 

Φροντίζει για τη συντήρηση και καλή λειτουργία των 
οχημάτων και μηχανημάτων του Δήμου και γενικά την κί¬ 
νηση αυτών. 

Φροντίζει για την επισκευή και συντήρηση των οχημά¬ 
των - μηχανημάτων, την εξασφάλιση και διαφύλαξη του 
υλικού. 

2.4 Υπηρεσία Κήπων και Δενδροστοιχιών: 

Μεριμνά για τη μελέτη και εκτέλεση εργασιών ανάπτυ¬ 
ξης πρασίνου δηλαδή συντήρησης, καθαριότητας, φυτο- 
προστασίας, βελτίωσης και επέκτασης των χώρων πρασί¬ 
νου, καθώς και των υπαίθριων χώρων γενικότερα μέσα στα 
όρια του Δήμου (πάρκα, κήποι, άλση, παιδικές χαρές, δεν- 
δροστοιχίες, παρτέρια κ.λπ.). 

2.5 Υπηρεσία Κοιμητηρίων: 

Τηρεί τις διαδικασίες λειτουργίας των δημοτικών κοιμη¬ 
τηρίων σύμφωνα με τους ισχύοντες νόμους και τους ειδι¬ 
κότερους κανονισμούς λειτουργίας, διοίκησης και διαχεί¬ 
ρισής τους. 

Σχεδιάζει, εισηγείται και εφαρμόζει προγράμματα βελ¬ 
τίωσης και ανανέωσης κοινών και οικογενειακών τά¬ 
φων. 

Τηρεί τις διαδικασίες και τα αρχεία καταγραφής των γε¬ 
γονότων και πληροφοριακών στοιχείων που σχετίζονται με 
τη λειτουργία των δημοτικών κοιμητηρίων. 

Τηρεί τις διαδικασίες και τα αρχεία που σχετίζονται με 
τις οικονομικές δοσοληψίες των πολιτών ως προς τη λει¬ 
τουργία των δημοτικών κοιμητηρίων. 

Μεριμνά για την καθαριότητα, ευπρέπεια, διακόσμηση 
κ.λπ. στους χώρους των κοιμητηρίων. 

Μεριμνά για τη συντήρηση/κατασκευή ίων τάφων και τη 
συντήρηση της τεχνικής υποδομής και του πρασίνου 
στους χώρους, τα κτίρια και γενικά στις εγκαταστάσεις 
των δημοτικών κοιμητηρίων. 

2.6 Γραφείο Ηλεκτροφωτισμού: 

Παρακολουθεί το δημοτικό δίκτυο φωτισμού οδών, 
πλατειών, κοινοχρήστων χώρων κ.λπ. και συντηρεί αυτό αε 
συνεργασία με τη Δ.Ε.Η. 

Φροντίζει για την αντικατάσταση των φθειρόμενων λα¬ 
μπτήρων και μελετά την κατασκευή και λειτουργία του 
εορταστικού φωτισμού του Δήμου. 

Επιμελείται την εκτέλεση των απαραίτητων ηλεκτρολο¬ 
γιών και μεγαφωνικών εγκαταστάσεων κατά τις διάφορες 
εορταστικές εκδηλώσεις και τελετές του Δήμου. 

2.7 Γραφείο Ειδικής Υπηρεσίας: 

Μεριμνά για την κανονική κυκλοφορία των τροχοφόρων 
στην περιφέρεια του Δήμου με την αποτροπή γεγονότων 
που εμποδίζουν την κανονική κίνηοή τους (έλεγχος κυ¬ 
κλοφορίας, παρανόμου παρκαρίσματος κ.λπ.). 

Μεριμνά για την ασφαλή κυκλοφορία των πεζών στην 
περιφέρεια του Δήμου και κυρίως των μαθητών. 

Μεριμνά για την κανονική χρήση των κοινοχρήστων χώ¬ 


ρων στην περιφέρεια του Δήμου (πεζοδρόμια, πάρκα 
κ.λπ.). 

Μεριμνά για τη διευθέτηση ή αποτροπή συνήθων αστι¬ 
κών υποθέσεων (κοινή ησυχία, ηχορύπανση, διενέξεις με¬ 
ταξύ πολιτιών κ.λπ.). 

Εντοπίζει και ελέγχει την αυθαίρετη δόμηση και τη σχε¬ 
τική ενημέρωση του Τμήματος Πολεοδομικών Λειτουρ¬ 
γιών για την από κοινού νόμιμη δράση. 

Μεριμνά για τον εντοπισμό και την αποτροπή προβλη¬ 
μάτων καθαριότητας και ρύπανσης του περιβάλλοντος. 

Ελέγχει και αστυνομεύει το χώρο των λαϊκών αγορών, 
των δημοτικών αγορών και την αποτροπή παραβάσεων 
στο χώρο του εμπορίου. 

Άρθρο 7 

Όργανα και Διαδικασίες Διοίκησης 
των Δημοτικών Υπηρεσιών 

Α. Διευθυντής: 

Η Διεύθυνση του υπηρεσιακού μηχανισμού του Δήμου 
ασκείται από τον Διευθυντή, στα πλαίσια των αρμοδιοτή¬ 
των που τον εκχωρεί ο Δήμαρχος. Ο Διευθυντής ευθύνε- 
ται έναντι των πολιτικών οργάνων του Δήμου, και ιδιαίτερα 
έναντι του Δημάρχου, για την κανονική λειτουργία του 
υπηρεσιακού μηχανισμού του Δήμου, προγραμματίζο¬ 
ντας, οργανώνοντας, συντονίζοντας και ελέγχοντας τις 
επιμέρους δραστηριότητες των Τμημάτων, Γραφείων και 
Υπηρεσιών, έτσι ώστε να εξασφαλίζεται με αποδοτικό 
τρόπο η αποτελεσματικότητα δράσης τους στην επιδίωξη 
των περιοδικών στόχων του Δήμου, με βάση τα προγράμ¬ 
ματα που εκάστοτε αποφασίζουν τα πολιτικά όργανα. 
Ειδικότερα ο Διευθυντής: 

Μεριμνά για τη συγκέντρωση από τα πολιτικά όργανα 
των θεμάτων που αφορούν μελλοντικά αποφάσεις του Δή¬ 
μου και για τα οποία ζητείται η επεξεργασία/ συμβολή /τε¬ 
κμηρίωση εκ μέρους του υπηρεσιακού μηχανισμού του 
Δήμου. 

Κατανέμει τα προηγούμενα θέματα στις διάφορες υπη¬ 
ρεσίες και δίνει εντολές για την προετοιμασία των αντί¬ 
στοιχων εισηγήσεων. 

Οργανώνει, συντονίζει και ελέγχει τις δραστηριότητες 
των υπηρεσιών του Δήμου κατα τρόπο ώστε να υλοποιού¬ 
νται κανονικά τα προγράμματα δράσης ή οι συγκεκριμένες 
αποφάσεις και εντολές του Πολιτικού Μηχανισμού. 

Μεριμνά για την έγκαιρη ετοιμασία των περιοδικών απο¬ 
λογισμών δράσης, καθώς και των οικονομικών απολογι¬ 
σμών των προϋπολογισμών του Δήμου σύμφωνα προς τα 
αντίστοιχα προγράμματα ή τις συγκεκριμένες αποφά¬ 
σεις. 

Μεριμνά για την ετοιμασία των κάθε φύσης Κανονισμών 
που αφορούν τη δομή και τις διαδικασίες λειτουργίας του 
Δήμου και υποβάλλει τους κανονισμούς αυτούς προς 
έγκριση στα διοικητικά πολιτικά όργανα του Δήμου. Με 
βάση τις διατάξεις των Κανονισμών αυτών παίρνει τις προ- 
βλεπόμενες για τη θέση του αποφάσεις και μεριμνά για 
την έγκαιρη ετοιμασία, συγκέντρωση και υποβολή προς τα 
πολιτικά όργανα των εγγράφων που πρέπει να υπογράφο¬ 
νται από τα όργανα αυτά. 

Στα πλαίσια των προηγουμένων Κανονισμών ή μετά από 
ειδικές εξουσιοδοτήσεις του Δημάρχου ελέγχει/υπογρά- 
φει συγκεκριμένα έγγραφα του Δήμου. 

Μεριμνά για την τήρηση των διατάξεων της νομοθεσίας 
ή των ρυθμίσεων που προκύπτουν από αποφάσεις του 
Υπουργείου Εσωτερικών ή της Νομαρχίας και αφορούν τις 
δραστηριότητες του Δήμου. 

Μεριμνά για τη βελτίωση της αποτελεσματικότητας 
δράσης των υπηρεσιών, την προσαρμογή της λειτουργίας 
τους στις ανάγκες της τοπικής κοινωνίας και τη βελτίωση 

της απόδοσης του στελεχιακού δυναμικού και των τεχνι¬ 
κών μέσων του Δήμου. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ. 

Οι προϊστάμενοι των Τμημάτων ευθύνονται έναντι του 
αμέσως υπερκείμενου διοικητικού επιπέδου για την απο¬ 
τελεσματική και αποδοτική εκτέλεση των λειτουργιών του 
Τμήματος προγραμματίζοντας, οργανώνοντας, στελεχώ¬ 
νοντας, συντονίζοντας και ελέγχοντας τις επί μέρους δρα¬ 
στηριότητες, έτσι ώστε να εκπληρώνονται οι περιοδικοί 
(τακτικοί και στρατηγικοί) στόχοι του Δήμου με βάση αντί¬ 
στοιχα προγράμματα δράσης. 

Ειδικότερα οι προϊστάμενοι των Τμημάτων: 

Φροντίζουν για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

Στελεχώνουν, οργανώνουν, συντονίζουν και ελέγχουν 
τις δραστηριότητες της διοικητικής ενότητας με τρόπο 
ώστε να υλοποιούνται αποτελεσματικά τα προγράμματα 
δράσης και οι κατά περίπτωση αποφάσεις ή εντολές. 

Εποπτεύουν, αξιολογούν και προσανατολίζουν το προ¬ 
σωπικό της διοικητικής τους ενότητας, μεριμνώντας για 
την ανάπτυξη και επιμόρφωσή του, τη βελτίωση των συν¬ 
θηκών εργασίας και τη διατήρηση αρμονικών εργασιακών 
σχέσεων. 

Προετοιμάζουν τους κάθε είδους απολογισμούς/ προϋ¬ 
πολογισμούς, που αφορούν τη διοικητική τους ενότητα και 
αναφέρουν ιεραρχικά τις υποθέσεις που εκκρεμούν και τις 
αποκλίσεις από τον προγραμματισμό. 

Παραλαμβάνουν την αλληλογραφία που σχετίζεται με 
τις αρμοδιότητες της διοικητικής τους μονάδας και την 
διανέμουν στις αρμόδιες υπηρεσιακές μονάδες ή υπαλλή¬ 
λους. 

Έχουν την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύουν, καθώς και των εισηγήσεών τους προς τα 
ανώτερα διοικητικά επίπεδα. 

Εισηγούνται συστήματα ενημέρωσης των δημοτών σχε¬ 
τικά με τις προσφερόμενες υπηρεσίες, τα δικαιώματα και 
τις υποχρεώσεις τους έναντι του Δήμου. 

Μεριμνούν για τη βελτίωση της αποτελεσματικότητας 
της δράσης της διοικητικής τους ενότητας, τη βελτίωση 
της απόδοσης του ανθρώπινου δυναμικού και των τεχνι¬ 
κών μέσων, την καλύτερη εξυπηρέτηση του δημότη και 
την καλύτερη ανταπόκριση της διοικητικής μονάδας στις 
τοπικές ανάγκες. 

Αρθρο 8 

Ολομέλεια Προσωπικού Δήμου 

Το προσωπικό του Δήμου συναντάται σε ολομέλεια σε 
τακτική βάση με το Δήμαρχο και τη Δημοτική Αρχή, με 
αντικείμενο την ενημέρωσή του για την πορεία του Δήμου, 
την ενημέρωση της Δημοτικής Αρχής για τις απόψεις του 
προσωπικού και την άμεση αντιμετώπιση προβλημάτων 
και δυσλειτουργιών. 


Άρθρο 9 

Κανονισμοί Λειτουργίας των Υπηρεσιών του Δήμου. 

Οι θέσεις εργασίας κάθε διοικητικής μονάδας με τις 
ανάλογες περιγραφές εργασίας, η εσωτερική κατανομή 
αντικειμένων και η ανάθεση αρμοδιοτήτων στο προσωπικό 
του Δήμου, καθώς και οποιαδήποτε άλλη εσωτερική διαδι¬ 
κασία διοίκησης ή λειτουργίας του Δήμου, ορίζονται με 
αποφάσεις του Δημάρχου μετά από εισήγηση του Διευθυ¬ 
ντή και των Προϊσταμένων των Τμημάτων, στο πλαίσιο 
ενός ενιαίου, κωδικοποιημένου και τακτικά αναθεωρού¬ 
μενου Κανονισμού Λειτουργίας της κάθε υπηρεσίας ή του 
συνόλου των υπηρεσιών του Δήμου. 

Άρθρο 10 

Προσωποπαγείς θέσεις 

Η επόμενη προσωποπαγής θέση κενούμενη με οποιον- 
δήποτε τρόπο καταργείται. 

Μία (1) θέση οδηγού αυτοκινήτου, κλάδου ΔΕ29. 

Αρθρο 11 

θέσεις Προϊσταμένων 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται ως εξής: 

Στη Διεύθυνση του Δήμου προϊσταται μόνιμος υπάλλη¬ 
λος του κλάδου ΠΕΙ ή ΔΕΙ. 

Στο Τμήμα Διοικητικών και Οικονομικών Υπηρεσιών 
προϊσταται μόνιμος υπάλληλος του κλάδου ΔΕΙ. 

Στο Τμήμα Τεχνικών και Περιβαλλοντικών Υπηρεσιών 
προϊσταται μόνιμος υπάλληλος του κλάδου ΠΕ3. 

Άρθρο 12 
Τελικός Διατάξεις 

Κατά την έναρξη ισχύος του παρόντος Οργανισμού οι 
υπηρετούντες στο Δήμο υπάλληλοι κατατάσσονται στις 
αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβόνοντας 
υπόψη τις λειτουργικές ανάγκες των μονάδων, τα προσό¬ 
ντα, την πείρα και τις ειδικές γνώσεις των υπαλλήλων. 

Οι αρμοδιότητες των οργανικών μονάδων που περιγρά- 
φονται στον παρόντα Οργανισμό αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με σύνταξή κανονισμών 
λειτουργίας των μονάδων. Κάθε άλλη μεταβολή ή προ¬ 
σθήκη αρμοδιοτήτων γίνεται με απόφαση του Δημάρχου, 
λαμβόνοντας υπόψη εισηγήσεις των προϊσταμένων των 
Τμημάτων. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πλα¬ 
τέος Νομού Ημαθίας, το ύψος της οποίας δεν μπορεί να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 30 Νοεμβρίου 1995 

Ο Περιφερειακός Διευθυντής 
ΖΗΣΗΣ ΜΗΤΛΙΑΓΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



